MUNICIPIUL CRAIOVA

CONSILIUL LOCAL AL MUNICIPIULUI CRAIOVA


           HOTĂRÂREA NR. 321
privind modificarea contractului de concesiune nr.106729/18.07.2011, încheiat între municipiul Craiova, prin Consiliul Local al Municipiului Craiova şi S.C. Salubritate Craiova S.R.L.
            Consiliul Local al Municipiului Craiova, întrunit în şedinţa ordinară din data de 28.08.2025;

           Având în vedere referatul de aprobare nr.265719/2025, raportul nr.266910/2025 întocmit de Direcţia Patrimoniu şi raportul de avizare nr.268166/2025 întocmit de Direcţia Juridică, Asistenţă de Specialitate şi Contencios Administrativ prin care se propune modificarea contractului de concesiune nr.106729/18.07.2011, încheiat între municipiul Craiova, prin Consiliul Local al Municipiului Craiova şi S.C. Salubritate Craiova S.R.L., având ca obiect bunuri care aparţin domeniului public şi privat al municipiului Craiova și avizele nr.25/2025 al Comisiei I-Buget Finanţe, Studii, Prognoze şi Administrarea domeniului, nr.21/2025 al Comisiei III-Servicii Publice, Liberã Iniţiativã şi Relaţii Internaţionale şi nr.27/2025 al Comisiei V-Juridică, Administraţie Publică şi Drepturi Cetăţeneşti;
           În conformitate cu prevederile art.357 din Ordonanţa de Urgenţă a Guvernului nr.57/2019 privind Codul administrativ, cu modificarile şi completările ulterioare;
 În temeiul art.129 alin.2 lit. c coroborat cu alin.6 lit. b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:
   Art.1.Se aprobă modificarea anexei nr.2 la Contractul de concesiune nr.106729/18.07.2011, încheiat între municipiul Craiova, prin Consiliul Local al Municipiului Craiova şi S.C. Salubritate Craiova S.R.L., prin anularea poziției 1, referitoare la mijlocul fix ”Stație de incinerare”, situat în Aleea 1 Șimnic, nr.32 C (fost 48), cu numărul de inventar 11000355.
  Art.2. Se împuterniceşte Primarul Municipiului Craiova să semneze actul adiţional de modificare a Contractului de concesiune nr.106729/18.07.2011.
  Art.3. Se aprobă modificarea în mod corespunzător a Hotărârilor  Consiliului Local al Municipiului Craiova nr.209/2011 și nr.522/2007.
  Art.4. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Patrimoniu şi S.C Salubritate Craiova S.R.L. vor aduce la îndeplinire prevederile prezentei hotărâri.

	PREȘEDINTE DE ȘEDINȚĂ,
	CONTRASEMNEAZĂ,

	
	SECRETAR GENERAL,

	Cosmin Ion CORÂȚU
	Nicoleta MIULESCU


